Alachas
Alachas (arab. الله = ʿAllāh) – Korane vartojamas arabiškas žodis, reiškiantis Dievą. Žodis Alachas – jungtinis žodis al ir ilāh (vyriškos kilmės dievybė). Kiti interpretuoja žodį Allah kilus iš aramėjų kalbos ʾalāhā. Šis žodis dažnai randamas semitinės kalbose hebrajų ir aramėjų tekstuose. Į arabų kalbą išverstoje Biblijoje žodis Allah naudojamas pavadinti judėjų Dievą. Korane aprašytas Alachas yra vienintelio Dievo vienas iš šimto vardų, tas pats Abraomo, Jokūbo ir Mozės Dievas. Prieš atsirandant islamui Alachu vadinta aukščiausioji arabų dievybė. VII a. Mahometas paskelbė, kad Alachas yra vienintelis dievas.